Hongmin ร้านอาหารจีนที่เปิดตามห้างสรรพสินค้า และ Community Mall ต่างๆ หลายสาขา สาขานี้ The Paseo Park อยู่ช่วงใกล้ริมถนนกาญจนาภิเษก ตรงวงเวียนน้ำพุ ใกล้ศูนย์โตโยต้า และร้านแมคโดนัลด์

ตั้งใจมากินเป๋าฮื้อ และหูฉลาม ดูเมนูแล้วลงตัวที่อาหารชุดเป๋าฮื้อ 3,900 บาท+ (บวกค่าบริการอีก 10% รวม 4,290 บาท) มี 6 เมนูดังนี้

- ออเดิร์ฟสองฤดู มีไก่แช่เหล้า กระเพาะปลาผัดแห้ง ยำแมงกะพรุน และแฮมผัดหน่อไม้ฝรั่ง

- หูฉลามตุ๋นเนื้อปู หูฉลามน้อย ไม่ค่อยเป็นแผ่น น้ำซุปรสกลางๆ

- เป๋าฮื้อเจี๋ยนยอดผัก เป๋าฮื้อค่อนข้างคาว ปรุงรสกำลังดี

- สี่สหายราดกังป๋วย 

- หมี่ผัดพริกเผาฮองมินชิลลี่ สั่งไม่ใส่พริกเผา ไม่ชอบมันๆ และเด็กกินด้วย หมี่ผัดใส่ใข่ เนื้อหมู เห็ดหอม และผักคะน้า คล้ายๆ หมี่ผัดฮ่องกง ต่างกันที่เนื้อสัตว์ หมี่ผัดได้ดี รสอร่อย 

- เต้าทึง (ร้อน/เย็น) เลือกแบบร้อน น้ำหวานมาก อาจทำมาเผื่อแบบเย็นใส่น้ำแข็ง

ชุดนี้กินกัน 3 คน เหลือหมี่ผัดเกินครึ่งจาน กับเต้าทึงใส่ถุงกลับบ้าน

ทางร้านมีโปรโมชั่นฉลองครบ 18 ปี ซื้อ voucher 3,500 บาท ในราคา 3,000 บาท ซื้อแล้วใช้ได้เลย ประหยัดเงินไป 500 บาท

พนักงานยิ้มแย้ม ทักทาย ขอบคุณ บริการดี